Opera va balet san’atini targ‘ib qilish va iqtidorli ijodkorlarni rag‘batlantirish chora-tadbirlari to‘g‘risida

O‘zbekiston Respublikasi Prezidentining “Opera va balet san’atini yanada rivojlantirish chora-tadbirlari to‘g‘risida” 2021-yil 27-dekabrdagi PQ-64-son qarori ijrosini ta’minlash maqsadida Vazirlar Mahkamasi qaror qiladi:
 1. O‘zbekiston Respublikasi Prezidentining “Opera va balet san’atini yanada rivojlantirish chora-tadbirlari to‘g‘risida” 2021-yil 27-dekabrdagi PQ-64-son qaroriga muvofiq quyidagilar:
 opera va balet san’ati bo‘yicha iqtidorli yoshlarni izlab topish, ularni yuzaga chiqarish va rag‘batlantirish tizimini joriy qilish maqsadida har yili an’anaviy tarzda “Yosh vokal ijrochilari”, “Yosh balet ijrochilari”, “Dirijyor, rejissor va baletmeysterlar” respublika ko‘rik-tanlovlarini (keyingi o‘rinlarda — respublika ko‘rik tanlovlari);
 milliy opera va balet san’atini jahon miqyosida targ‘ib qilish, eng sara milliy va klassik asarlardan aholini bahramand etish, xorijiy teatrlar bilan ijodiy aloqalarni yanada mustahkamlash uchun Davlat budjeti hisobidan har ikki yilda Halima Nosirova nomidagi xalqaro yosh operachilar ko‘rik-tanlovi hamda “Toshkent bahori” xalqaro opera va balet festivalini o‘tkazish;
 respublika ko‘rik-tanlovlarining Gran-pri va 1-o‘rin g‘oliblari mos ta’lim yo‘nalishlari bo‘yicha tegishli davlat oliy ta’lim muassasalarining bakalavriat qabul kvotasiga qo‘shimcha davlat granti asosida o‘qishga qabul qilinishi belgilanganligi ma’lumot uchun qabul qilinsin.
 2. Quyidagilar:
 Halima Nosirova nomidagi xalqaro yosh operachilar ko‘rik-tanlovini tashkil etish va o‘tkazish tartibi to‘g‘risidagi nizom 1-ilovaga;
 “Toshkent bahori” xalqaro opera va balet festivalini tashkil etish va o‘tkazish tartibi to‘g‘risidagi nizom 2-ilovaga;
 “Yosh vokal ijrochilari” respublika ko‘rik-tanlovini tashkil etish va o‘tkazish tartibi to‘g‘risidagi nizom 3-ilovaga;
 “Yosh balet ijrochilari” respublika ko‘rik-tanlovini tashkil etish va o‘tkazish tartibi to‘g‘risidagi nizom 4-ilovaga;
 “Dirijyor, rejissor va baletmeysterlar” respublika ko‘rik-tanlovini tashkil etish va o‘tkazish tartibi to‘g‘risidagi nizom 5-ilovaga muvofiq tasdiqlansin.
 3. Halima Nosirova nomidagi xalqaro yosh operachilar ko‘rik-tanlovi hamda “Toshkent bahori” xalqaro opera va balet festivaliga tayyorgarlik ko‘rish va o‘tkazish bo‘yicha tashkiliy qo‘mita tarkibi 6-ilovaga muvofiq tasdiqlansin.
 Tashkiliy qo‘mitaning asosiy vazifalari etib quyidagilar belgilansin:
 xalqaro tadbirlarga tayyorgarlik ko‘rish va o‘tkazish bo‘yicha chora-tadbirlar rejasini ishlab chiqish hamda amalga oshirilishini ta’minlash;
 xalqaro tadbirlarni o‘tkazishning aniq muddatlarini belgilash va ommaviy axborot vositalarida e’lon qilish;
 xalqaro tadbirlarning hakamlar hay’ati tarkibini shakllantirish, uning ish tartibini tasdiqlash, tanlovlar ishtirokchilarining yosh chegarasini belgilash va hakamlar hay’ati tarkibiga kiritilgan mutaxassislar ishtirokini ta’minlash;
 xalqaro tadbirlarga tayyorgarlik ko‘rish va uni o‘tkazish bilan bog‘liq xarajatlar smetasini ishlab chiqish va tasdiqlash, metsenatlik ko‘magi, yuridik va jismoniy shaxslarning homiylik xayriyalarini jalb etish choralarini ko‘rish.
 4. Alisher Navoiy nomidagi O‘zbekiston davlat akademik katta teatri direktoriga ushbu teatrning budjetdan tashqari mablag‘lari hisobidan mazkur qarorda belgilangan va boshqa madaniy tadbirlarni yuqori saviyada tashkillashtirish maqsadida qo‘shimcha mutaxassislarni jalb etishga ruxsat berilsin.
 5. O‘zbekiston Respublikasi Madaniyat vazirligi boshqa manfaatdor vazirliklar va idoralar bilan birgalikda o‘zlari qabul qilgan normativ-huquqiy hujjatlarni bir oy muddatda ushbu qarorga muvofiqlashtirsin.
 6. Mazkur qarorning bajarilishini nazorat qilish O‘zbekiston Respublikasi Bosh vazirining o‘rinbosari — turizm va madaniy meros vaziri A.A. Abduxakimov hamda O‘zbekiston Respublikasi madaniyat vaziri O.A. Nazarbekov zimmasiga yuklansin.
 1. Mazkur Nizom Halima Nosirova nomidagi xalqaro yosh operachilar ko‘rik-tanlovini (keyingi o‘rinlarda — tanlov) tashkil etish va o‘tkazish tartibini belgilaydi.
 2. Tanlov quyidagilarni nazarda tutgan holda o‘tkaziladi:
 milliy opera san’atini yanada rivojlantirish va ommalashtirish;
 turli xorijiy davlatlarning opera san’ati vakillari ijro mahorati bilan yaqindan tanishish hamda ular bilan ijodiy aloqalarni mustahkamlash;
 opera san’atidagi iqtidorli yoshlarni kashf etish va qo‘llab-quvvatlash;
 xorijiy davlatlarning taniqli ijrochilarini jalb etish orqali mamlakatimizda opera san’atini yanada rivojlantirish;
 Alisher Navoiy nomidagi O‘zbekiston davlat akademik katta teatri repertuarini ijodiy va sifat darajasini, teatr ijodkorlari ijro mahoratini yanada yaxshilash;
 Alisher Navoiy nomidagi O‘zbekiston davlat akademik katta teatri, O‘zbekiston davlat konservatoriyasida opera san’atining yetakchi namoyondalari ishtirokida master-klasslar va seminarlar tashkil etish.
 3. Tanlov 2023-yildan boshlab har ikki yilda bir marotaba oktyabr oyida Toshkent shahrida o‘tkaziladi.
 Bunda, tanlovni o‘tkazishning aniq muddati Tashkiliy qo‘mita tomonidan belgilanadi hamda tanlov boshlanishidan uch oy avval Tashkiliy qo‘mita ishchi guruhi hisoblangan O‘zbekiston Respublikasi Madaniyat vazirligi tomonidan ommaviy axborot vositalarida e’lon qilinadi.
 4. Tanlov ijro dasturi asosida o‘tkaziladi.
 5. Tanlovning ijro dasturi va tanlovda ijro etiladigan asarlar ro‘yxati O‘zbekiston Respublikasi Madaniyat vazirligi tomonidan tanlov boshlanishidan kamida uch oy oldin tasdiqlanadi.
 6. Tanlov O‘zbekiston Respublikasi Madaniyat vazirligi, Toshkent shahar hokimligi va Alisher Navoiy nomidagi O‘zbekiston davlat akademik katta teatri (keyingi o‘rinlarda — tashkilotchilar) tomonidan tashkil etiladi va o‘tkaziladi.
 7. Tanlovni tashkil etish va o‘tkazish Tashkiliy qo‘mita tomonidan muvofiqlashtiriladi.
 8. Tanlovda xorijiy va mahalliy opera solistlari, xalqaro tanlovlar sovrindorlari ishtirok etishi mumkin.
 9. Tanlov ishtirokchilarining yoshi Tashkiliy qo‘mita tomonidan belgilanadi.
 10. Tanlov saralash va yakuniy (final) bosqichdan iborat.
 Saralash bosqichida ishtirokchilar soni cheklanmagan. 
 Saralash bosqichidan 12 nafar ishtirokchi yakuniy (final) bosqichiga o‘tadi.
 Tanlovda oldingi tanlovlar sovrindorlarining qayta ishtirok etishiga yo‘l qo‘yilmaydi.
 Saralash bosqichida to‘rtta asar (kengaytirilgan operadan ariyalar, kantata yoki oratoriyalar (XVII-XVIII asrlar), o‘zbek kompozitorlari asarlaridan ariyalar, o‘z mamlakatlari xalq qo‘shiqlari (“a-kapella” tarzida bo‘lishi mumkin), rus va Yevropa kompozitorlari asarlaridan ariyalar) ijro etiladi.
 Yakuniy (final) bosqichida ikkita asar (Yevropa kompozitorlari asarlaridan kengaytirilgan ariya (XIX-XX asrlar), rus kompozitorlari asarlaridan kengaytirilgan ariyalar, o‘zbek kompozitorlari asarlaridan ariyalar) simfonik orkestr jo‘rligida ijro etiladi.
 11. Barcha tinglovlar ommaviy ravishda o‘tkaziladi. Barcha asarlar yoddan, asl tilda ijro qilinishi shart. Har bir asar faqat bitta bosqichda ijro qilinadi. 
 Ijro etish tartibi qur’a tashlash yo‘li bilan belgilanadi va tanlov yakuniga qadar o‘zgarmay qoladi. Yakuniy (final) bosqichga saralash bosqichida qatnashgan 12 nafardan ortiq ishtirokchi kiritilmaydi.
 O‘rinlar va sovrinlarni yakuniy taqsimlash hakamlar hay’atining yakuniy yig‘ilishida amalga oshiriladi.
 Tanlovda ishtirok etish uchun belgilangan muddatda Tashkiliy qo‘mita tomonidan belgilanadigan elektron manzilga quyidagi hujjatlarni ilova qilgan holda ariza yuborish lozim:
 ma’lumotnoma (rezyume);
 ijodiy biografiya;
 har bir bosqich bo‘yicha ishtirokchining to‘liq ijro dasturi.
 12. Tanlov dasturida e’lon qilingan ishlarni ishtirokchilar tomonidan almashtirishga yo‘l qo‘yilmaydi.
 Tanlovda ishtirok etishga ruxsat berilgan barcha ishtirokchilar tanlov o‘tkaziladigan yilning 15-oktabridan kechiktirmay tanlovga kelish sanasi ko‘rsatilgan taklifnoma oladilar.
 Kerakli hujjatlar bilan to‘liq to‘ldirilmagan yoki tanlov o‘tkaziladigan yilning 15-sentabridan keyin yuborilgan arizalar qabul qilinmaydi.
 Tanlov shartlariga ko‘ra, O‘zbekiston Respublikasi Madaniyat vazirligi tomonidan tasdiqlanadigan ijro dasturiga asosan o‘zbek opera kompozitorlari asarlaridan ijro etilishi shart.
 Tashkilotchilar tomonidan ishtirokchilarga ikki marta mashq qilish va saralash bosqichida chiqish uchun konsertmeysterlar belgilangan tartibda biriktirib beriladi.
 Tanlov tashkilotchisi tanlovda audio va videoyozuvlarni yozib, keyinchalik qo‘shimcha haq to‘lamasdan ulardan tijorat maqsadlarida foydalanish huquqini o‘zida saqlab qoladi.
 Tanlov g‘oliblari yakuniy gala-konsertida ishtirok etishlari shart.
 13. Tanlovning barcha ishtirokchilariga yetakchi opera teatrlari vakillari va agentlarini tinglash, shuningdek, hakamlar hay’ati a’zolari tomonidan o‘tkaziladigan mahorat darslari (master klass)da qatnashish imkoniyati beriladi.
 14. Tanlov ishtirokchilarining chiqishlarini baholash uchun Tashkiliy qo‘mita tomonidan mahalliy va xorijiy madaniyat va san’at sohasidagi 7 — 9 nafar yetakchi mutaxassislardan iborat hakamlar hay’ati tarkibi hamda uning ish tartibi tasdiqlanadi.
 Tanlovning hakamlar hay’atiga yetakchi opera yakkaxonlari, mashhur musiqa ijrochilari, dirijyorlar, musiqali teatrlar direktorlari va boshqa mutaxassislar vakillari taklif etiladi.
 Hakamlar hay’ati a’zolari Hakamlar hay’ati raisini saylaydi.
 Hakamlar hay’ati tomonidan tanlov ishtirokchilarining chiqishlari baholash jarayonida jahonga mashhur bo‘lgan kompozitorlarning operalaridan mashhur ariyalarini an’ana va usullarini to‘g‘ri ijro etilishi, asarda ko‘rsatilgan har bitta notalarni katta xatoliklarga yo‘l qo‘ymagan holda ijro qilinishi, asarning mazmun va mohiyatini tinglovchiga to‘liq yetkazib berilishi, yuqori pardalarda kuylanadigan notalarni vokal san’ati qoidalariga rioya qilinishi va sahna madaniyati kabi asosiy mezonlari bo‘yicha baholanadi.
 Tanlovning baholash mezonlariga ko‘ra har bir mezon bo‘yicha maksimal 100 ballik tizim asosida baholanadi.
 Hakamlar hay’ati tomonidan ishtirokchilarga qo‘yilgan ballar teng bo‘lib qolganda Hakamlar hay’ati raisining ovozi hal qiluvchi hisoblanadi.
 Tanlovning yakuniy natijalari hakamlar hay’atining qarori bilan rasmiylashtiriladi.
 Ishtirokchilar hakamlar hay’ati qarori yuzasidan tanlovning har bir bosqichi yakuni bo‘yicha bir kun muddatda hakamlar hay’ati raisi nomiga apellatsiya shikoyati (ariza) berishlari mumkin. Apellatsiya shikoyati belgilangan tartibda ro‘yxatga olinadi, bir kun muddatda ko‘rib chiqilib, bayonnoma bilan rasmiylashtiriladi va o‘sha kunning o‘zida e’lon qilinadi.
 15. Tanlov g‘oliblari diplom, statuetka va quyidagi miqdorlarda pul mukofotlari bilan taqdirlanadi:
 1-o‘rin uchun — bazaviy hisoblash miqdorining 100 baravari miqdorida;
 2-o‘rin uchun — bazaviy hisoblash miqdorining 70 baravari miqdorida;
 3-o‘rin uchun — bazaviy hisoblash miqdorining 50 baravari miqdorida.
 16. Hakamlar hay’ati a’zolari va muxlislar e’tirofiga sazovor bo‘lgan “O‘zbek kompozitorlari asarini eng yaxshi ijro etganlik uchun”, Tanlovning eng yosh, eng iqtidorli ishtirokchisi” “O‘z mamlakatlari xalq qo‘shig‘ini (“a-kapella” tarzida ham bo‘lishi mumkin) eng yaxshi ijro etganlik uchun” kabi nominatsiyalar va boshqa nominatsiyalar bo‘yicha maxsus diplom bilan taqdirlanadilar.
 Hakamlar hay’ati tanlovning eng yaxshi konsertmeysterlarining (2 kishi) har biriga maxsus diplom berish huquqiga ega.
 17. Tanlovga tayyorgarlik ko‘rish va uni o‘tkazish bilan bog‘liq xarajatlar Tashkiliy qo‘mita tomonidan ishlab chiqilgan va belgilangan tartibda tasdiqlangan smeta asosida amalga oshiriladi.
 18. Tanlovga tayyorgarlik ko‘rish va uni o‘tkazish bilan bog‘liq xarajatlar respublika budjeti mablag‘lari, metsenatlik ko‘magi, yuridik va jismoniy shaxslarning homiylik xayriyalari hamda qonunchilik hujjatlari bilan taqiqlanmagan boshqa manbalar hisobidan qoplanadi.
 19. Tanlov tashkilotchilari tomonidan ishtirokchilarning quyidagi xarajatlari qoplanadi:
 hakamlar hay’ati a’zolari uchun yo‘l xarajatlari, mehmonxona, ovqatlanish, gonorar to‘lovlari;
 tanlovning yakuniy (final) bosqichiga o‘tgan ishtirokchilarning tanlovdagi ishtiroki tugaguniga qadar ularning mehmonxona va ovqatlanish xarajatlari.
 Yo‘l, saralash bosqichidagi mehmonxona va ovqatlanish xarajatlari — ishtirokchilar hisobidan qoplanadi.
 20. O‘zbekiston Respublikasining Soliq kodeksiga muvofiq xorijiy ishtirokchilarga beriladigan gonorar va tanlov g‘oliblariga beriladigan bir martalik pul mukofotlari jismoniy shaxslardan olinadigan daromad solig‘iga tortilmaydi, shuningdek, ijtimoiy to‘lov va sug‘urta badallari bo‘yicha soliqqa solish obyekti hisoblanmaydi.
 21. Tanlov ishtirokchisi bo‘lgan chet el fuqarosi o‘z tibbiy sug‘urtasiga ega bo‘lishi lozim.
 1. Mazkur Nizom “Toshkent bahori” xalqaro opera va balet festivalini (keyingi o‘rinlarda — festival) tashkil etish va o‘tkazish tartibini belgilaydi.
 2. Festival quyidagilarni nazarda tutgan holda o‘tkaziladi:
 festivalning betakror ruhi va qiyofasini, o‘ziga xosligini aks ettirish, xalqlar o‘rtasida do‘stlik rishtalarini mustahkamlash, dunyo tinchligi, xalqlar o‘rtasida do‘stlik va ahillikni keng targ‘ib etish, mamlakatimiz opera va balet san’atining jahon hamjamiyatidagi nufuzini yanada oshirish, boy tarixiy va betakror madaniyatimizni keng targ‘ib etish;
 opera va balet san’atini rivojlantirish va uning ahamiyatini yanada oshirish, o‘zbek hamda boshqa xalqlarning opera va balet san’ati an’analarini qamrab olish, ular bilan yaqindan ilmiy va ijodiy muloqot va hamkorlik qilish;
 yosh avlodni opera va balet san’atiga, ayniqsa, o‘zbek milliy opera va baletiga bo‘lgan qiziqishlarini qanoatlantirish;
 opera va balet san’atining an’analarini asrash, madaniy muloqotni yanada rivojlantirish, ilmiy o‘rganish va izlanishlarni hamkorlikda amalga oshirish, o‘zaro tajriba almashish, davra suhbatlari, taqdimot va mahorat darslarini tashkil etish.
 3. Festival 2022-yildan boshlab har ikki yilda bir marotaba aprel oyida Toshkent shahrida o‘tkaziladi.
 Bunda, uning aniq muddati Tashkiliy qo‘mita tomonidan tasdiqlanadi hamda Festival boshlanishidan bir oy oldin Tashkiliy qo‘mita ishchi guruhi hisoblangan O‘zbekiston Respublikasi Madaniyat vazirligi tomonidan ommaviy axborot vositalarida e’lon qilinadi. 
 4. Festival O‘zbekiston Respublikasi Madaniyat vazirligi, Toshkent shahar hokimligi va Alisher Navoiy nomidagi O‘zbekiston davlat akademik katta teatri (keyingi o‘rinlarda — tashkilotchilar) tomonidan tashkil etiladi va o‘tkaziladi.
 5. Festivalni tashkil etish va o‘tkazish Tashkiliy qo‘mita tomonidan muvofiqlashtiriladi.
 6. Festival ijro dasturi va unda ijro etiladigan sahna asarlari ro‘yxati asosida o‘tkaziladi.
 7. Festivalning ijro dasturi va unda ijro etiladigan sahna asarlari ro‘yxati O‘zbekiston Respublikasi Madaniyat vazirligi tomonidan festival boshlanishidan kamida ikki oy oldin tasdiqlanadi.
 8. Festival doirasida “Opera va baletning buguni yoshlar nigohida va kelajak istiqbollari” mavzuida ilmiy-amaliy seminar, opera va balet ustozlari ishtirokida “mahorat darslari” tashkil etiladi.
 9. Ilmiy-amaliy seminar ishtirokchilari ma’ruzasining to‘la matni 3-4 betdan va tezislar 300 ta so‘zdan kam bo‘lmasligi hamda ijro dasturi 15 daqiqadan oshmasligi lozim.
 10. Ilmiy-amaliy seminarda ishtirok etuvchilarning ro‘yxati O‘zbekiston Respublikasi Madaniyat vazirligi tomonidan aniqlanib, ushbu tadbir o‘tkazilishidan 10 kun oldin ishtirokchilarga ma’lum qilinadi.
 11. Ilmiy-amaliy seminarning ishchi tillari etib o‘zbek, ingliz va rus tillari belgilanadi.
 12. Festivalda mamlakatimizda va xorijda nom qozongan taniqli dirijyorlar, opera va balet artistlari, xalqaro tanlovlar sovrindorlari ishtirok etadi.
 13. Festival ishtirokchilari tashkilotchilarga reklama materiallari, afishalar, DVD, annotatsiyalar, ijodiy biografiyalar taqdim etadilar.
 14. Festivalga tayyorgarlik ko‘rish va uni o‘tkazish bilan bog‘liq xarajatlar Tashkiliy qo‘mita tomonidan ishlab chiqilgan va belgilangan tartibda tasdiqlangan smeta asosida amalga oshiriladi.
 15. Festivalga tayyorgarlik ko‘rish va uni o‘tkazish bilan bog‘liq xarajatlar respublika budjeti mablag‘lari, metsenatlik ko‘magi, yuridik va jismoniy shaxslarning homiylik xayriyalari hamda qonunchilik hujjatlari bilan taqiqlanmagan boshqa manbalar hisobidan qoplanadi.
 16. Festival xorijiy ishtirokchilarining Toshkent shahriga kelib-ketishi, mehmonxona, gonorar, ovqatlanishi va ichki transport bilan bog‘liq xarajatlar tashkilotchilar tomonidan qoplanadi.
 Bunda, xorijiy ishtirokchilarning har bir a’zosiga bazaviy hisoblash miqdorining 100 baravari miqdorida gonorar puli to‘lanadi.
 17. Festival ishtirokchilari festival haqida barcha ma’lumotlarga ega bo‘lishga haqli.
 18. Festival ishtirokchilari:
 o‘z faoliyati to‘g‘risidagi ma’lumotlarni (reklama materiallari, afishalar, DVD, annotatsiyalar, ijodiy biografiyalar) o‘z vaqtida taqdim etishi;
 repetitsiyalar o‘tkazish jadvali hamda festival kun tartibiga qat’iy rioya etishi shart. 
 19. Tashkilotchi quyidagi huquqlarga ega:
 Festival qatnashchilarining ijrolarini efirga uzatish hamda boshqa tashkilotlarga translatsiya qilish uchun taqdim etish;
 Festivalni o‘tkazish va uning yakuni davomida tayyorlangan barcha turdagi audio, video, bosma va boshqa turdagi mahsulotlarni ishlab chiqarish va tarqatish;
 Festivalda ishtirok etayotgan ijodkorlar tomonidan Tashkiliy qo‘mitaga yuboriladigan materiallardan reklama maqsadida foydalanish;
 Festivalga jahondagi yetakchi soha mutaxassislari va san’at namoyondalarini jalb etish.
 20. Tashkilotchi:
 Festivalni yuqori saviyada tashkil etish va o‘tkazish uchun chora-tadbirlar rejasi loyihasini ishlab chiqadi;
 Festival xorijiy ishtirokchilarining Toshkent shahriga kelib-ketishi, mehmonxona, gonorar, ovqatlanishi va ichki transport bilan bog‘liq xarajatlarini qoplaydi;
 Tashkiliy qo‘mita tomonidan tashkilotchilar zimmasiga boshqa majburiyatlar ham yuklanishi mumkin.
 21. O‘zbekiston Respublikasining Soliq kodeksiga muvofiq xorijiy ishtirokchilarga beriladigan gonorar puli jismoniy shaxslardan olinadigan daromad solig‘iga tortilmaydi, shuningdek, ijtimoiy to‘lov va sug‘urta badallari bo‘yicha soliqqa solish obyekti hisoblanmaydi.
 22. Festival ishtirokchisi bo‘lgan chet el fuqarosi o‘z tibbiy sug‘urtasiga ega bo‘lishi lozim.
 23. O‘zbekiston Respublikasi Moliya vazirligi huzuridagi Davlat moliyaviy nazorati inspeksiyasi festivalni tashkil etish va o‘tkazish uchun ajratilgan budjet mablag‘larining maqsadli sarflanishini nazorat qiladi.
 1. Ushbu Nizom “Yosh vokal ijrochilari” respublika ko‘rik-tanlovini (keyingi o‘rinlarda — tanlov) o‘tkazish tartibini belgilaydi.
 2. Tanlov quyidagilarni nazarda tutgan holda o‘tkaziladi:
 opera san’atini yanada yuksaltirish, mohir ijrochilarni kashf etish;
 opera san’ati ijrochilarining mahorati, iste’dodi va qobiliyatini namoyon etish, ularning ijrochilik ko‘nikmalarini yanada rivojlantirish;
 opera san’ati ijrochilarni yuksak darajaga ko‘tarish, milliy san’atimizni dunyo sahnalariga olib chiqish, iqtidorli yoshlarni rag‘batlantirish hamda ularning ijodini keng targ‘ib qilish;
 opera san’ati ijrochiligining ijro imkoniyatlarini oshirish va ularning o‘ziga xos xususiyatlari bilan ommani tanishtirish.
 3. Tanlov ijro dasturi asosida o‘tkaziladi. 
 4. Tanlovning ijro dasturi va tanlovda ijro etiladigan asarlar ro‘yxati O‘zbekiston Respublikasi Madaniyat vazirligi tomonidan tanlov boshlanishidan kamida bir oy oldin tasdiqlanadi.
 Tasdiqlangan ijro dasturi va tanlovda ijro etiladigan asarlar ro‘yxati:
 O‘zbekiston Respublikasi Madaniyat vazirligi tomonidan Qoraqalpog‘iston Respublikasi Madaniyat vazirligi, viloyatlar madaniyat boshqarmalari hamda Toshkent shahar madaniyat bosh boshqarmasiga besh kun muddatda;
 Qoraqalpog‘iston Respublikasi Madaniyat vazirligi, viloyatlar madaniyat boshqarmalari hamda Toshkent shahar madaniyat bosh boshqarmasi tomonidan ijro dasturi va tanlovda ijro etiladigan asarlar ro‘yxati kelib tushgandan keyin uch kun muddatda bolalar musiqa va san’at maktablari, ixtisoslashtirilgan san’at va madaniyat maktablari, maktab-internatlar, musiqa va san’at kollejlari, oliy ta’lim tashkilotlari, badiiy va ijodiy jamoalarga yetkaziladi. 
 5. Tanlov dasturi tasdiqlangandan so‘ng unga o‘zgartirish va qo‘shimchalar kiritishga yo‘l qo‘yilmaydi.
 6. Tanlov 2022-yildan boshlab har yili bir marta fevral oyida Alisher Navoiy nomidagi O‘zbekiston davlat akademik katta teatri va O‘zbekiston davlat konservatoriyasida o‘tkaziladi.
 7. Tanlovni o‘tkazishning aniq sanasi va muddati O‘zbekiston Respublikasi Madaniyat vazirligi tomonidan belgilanadi hamda tanlov boshlanishidan bir oy oldin ishchi guruh tomonidan ommaviy axborot vositalarida e’lon qilinadi.
 8. O‘zbekiston Respublikasi Madaniyat vazirligi, Alisher Navoiy nomidagi O‘zbekiston davlat akademik katta teatri hamda O‘zbekiston davlat konservatoriyasi tanlovni tashkil etish va o‘tkazish bo‘yicha mas’ul hisoblanadi.
 9. Tanlovda bolalar musiqa va san’at maktablari o‘qituvchilari, ixtisoslashtirilgan san’at va madaniyat maktablari, maktab-internatlar, musiqa va san’at kollejlari, oliy ta’lim tashkilotlarining talabalari, o‘qituvchilari, badiiy va ijodiy jamoalarning ijrochilari ishtirok etishi mumkin.
 10. Tanlov ishtirokchilarining yoshi O‘zbekiston Respublikasi Madaniyat vazirligi tomonidan belgilanadi.
 11. Tanlovda ishtirok etishni istagan ijrochilar tanlov boshlanishidan o‘ttiz kun oldin Alisher Navoiy nomidagi O‘zbekiston davlat akademik katta teatriga quyidagi hujjatlarni taqdim etishlari lozim:
 tanlovda ishtirok etish uchun ma’lumotnoma (rezyume);
 tanlovda ishtirok etish uchun ijro dasturi.
 12. Har yili belgilangan sanadan kech taqdim etiladigan hujjatlar qabul qilinmaydi.
 13. Ishtirokchilarning tanlov davomida asarlarni ijro etish navbati belgilangan tartibda qur’a tashlash orqali aniqlanadi va ushbu tartib tanlov yakuniga qadar saqlab qolinadi. 
 14. Asarlar yoddan ijro etiladi.
 15. Tanlovni o‘tkazish bo‘yicha O‘zbekiston Respublikasi madaniyat vazirining buyrug‘i bilan madaniyat va san’at sohasidagi 5 — 7 nafar yetakchi mutaxassislardan iborat hakamlar hay’ati tarkibi hamda uning ish tartibi tasdiqlanadi.
 16. Tanlov saralash va yakuniy (final) bosqichdan iborat bo‘ladi.
 Tanlov ishtirokchilari quyidagi mezonlarga asosan baholanadi:
 ijro mahorati;
 professional tayyorgarligi;
 repertuar saviyasi;
 sahna madaniyati va artistik mahorati.
 17. Tanlovning saralash va yakuniy bosqichlarida ishtirokchilarning ijro mahorati hakamlar hay’atining har bir a’zosi tomonidan alohida tarzda 100 ballik tizim bo‘yicha baholanadi.
 18. Tanlovning saralash bosqichida umumiy ball natijalariga ko‘ra eng yuqori ball to‘plagan 12 nafar ishtirokchilar hakamlar hay’ati qaroriga asosan tanlovning yakuniy (final) bosqichiga o‘tkaziladi. 
 19. Tanlovning yakuniy (final) bosqichida asarlar orkestr jo‘rligida ijro etiladi.
 20. Hakamlar hay’ati tomonidan ishtirokchilarga qo‘yilgan ballar teng bo‘lib qolganda, hakamlar hay’ati raisining ovozi hal qiluvchi hisoblanadi.
 21. Tanlovda eng ko‘p umumiy ball to‘plagan ishtirokchilar orasidan hakamlar hay’ati qaroriga asosan tanlovning Gran-pri, 1, 2, 3-o‘rin sovrindorlari aniqlanadi.
 Hakamlar hay’ati tomonidan tanlov ishtirokchilarning natijalari teng kelib qolgan taqdirda 1, 2 va 3-o‘rinlar uchun belgilangan pul mukofotlari ishtirokchilar o‘rtasida bo‘linishi (Gran-pridan tashqari) mumkin.
 22. Ishtirokchilarni baholashda hakamlar hay’ati mustaqildir.
 23. Tanlovning yakuniy natijalari hakamlar hay’atining qarori bilan rasmiylashtiriladi.
 24. Ishtirokchilar hakamlar hay’ati qarori yuzasidan tanlovning har bir bosqichi yakuni bo‘yicha bir kun muddatda hakamlar hay’ati raisi nomiga apellatsiya shikoyati (ariza) berishlari mumkin. Apellatsiya shikoyati belgilangan tartibda ro‘yxatga olinadi, bir kun muddatda ko‘rib chiqilib, bayonnoma bilan rasmiylashtiriladi va o‘sha kunning o‘zida e’lon qilinadi.
 25. Tanlov g‘oliblari diplom, statuetka va quyidagi miqdorlarda pul mukofotlari bilan taqdirlanadi:
 Gran-pri — bazaviy hisoblash miqdorining 50 barobari miqdorida;
 1-o‘rin — bazaviy hisoblash miqdorining 40 barobari miqdorida;
 2-o‘rin — bazaviy hisoblash miqdorining 30 barobari miqdorida;
 3-o‘rin — bazaviy hisoblash miqdorining 20 barobari miqdorida.
 26. Tanlov g‘oliblari bo‘lgan o‘quvchi va talabalarning o‘qituvchi va konsertmeysterlari maxsus diplom hamda esdalik sovg‘alari bilan taqdirlanadi. 
 27. Tanlovning yakuniy bosqichi ishtirokchilariga “Yosh vokal ijrochilari” respublika ko‘rik-tanlovi ishtirokchisi diplomi beriladi.
 28. Tanlovning Gran-pri va 1-o‘rin g‘oliblari mos ta’lim yo‘nalishlari bo‘yicha tegishli davlat oliy ta’lim muassasalarining bakalavriat qabul kvotasiga qo‘shimcha davlat granti asosida o‘qishga qabul qilinadi.
 Ushbu bandning birinchi xatboshisi oliy ta’lim muassasalarining talabalari va o‘qituvchilariga nisbatan tatbiq etilmaydi. 
 29. Tanlovni tashkil etish va o‘tkazish bilan bog‘liq xarajatlar quyidagi manbalar hisobidan amalga oshiriladi:
 Alisher Navoiy nomidagi O‘zbekiston davlat akademik katta teatrining Vasiylik kengashi tomonidan ajratiladigan homiylik xayriyalari; 
 metsenatlik ko‘magi;
 qonunchilik hujjatlari bilan taqiqlanmagan boshqa manbalar.
 30. Tanlov ishtirokchilarining tanlov o‘tkazilishi belgilangan hududga kelib-ketish, mehmonxona va ovqatlanish xarajatlari ularni tanlovda ishtirok etish uchun o‘z mablag‘lari yoki yuborayotgan tashkilotning mablag‘lari yoxud jismoniy va yuridik shaxslarning homiylik xayriyalari hisobidan qoplanadi.
 31. Tanlovni o‘tkazish jarayonlari bo‘yicha kelib chiqadigan nizolar qonunchilik hujjatlarida belgilangan tartibda hal etiladi.
 1. Ushbu Nizom “Yosh balet ijrochilari” respublika ko‘rik-tanlovini (keyingi o‘rinlarda — tanlov) o‘tkazish tartibini belgilaydi.
 2. Tanlov quyidagilarni nazarda tutgan holda o‘tkaziladi:
 balet san’atini yanada yuksaltirish, mohir ijrochilarni kashf etish;
 balet san’ati ijrochilarining mahorati, iste’dodi va qobiliyatini namoyon etish, ularning ijrochilik ko‘nikmalarini yanada rivojlantirish;
 balet san’ati ijrochiligini yuksak darajaga ko‘tarish, milliy san’atimizni dunyo sahnalariga olib chiqish, iqtidorli yoshlarni rag‘batlantirish hamda ularning ijodini keng targ‘ib qilish;
 balet san’ati ijrochiligining ijro imkoniyatlarini oshirish va ularning o‘ziga xos xususiyatlari bilan ommani tanishtirish.
 3. Tanlov ijro dasturi asosida o‘tkaziladi. 
 4. Tanlovning ijro dasturi va tanlovda ijro etiladigan asarlar ro‘yxati O‘zbekiston Respublikasi Madaniyat vazirligi tomonidan tanlov boshlanishidan kamida uch oy oldin tasdiqlanadi.
 Tasdiqlangan ijro dasturi va tanlovda ijro etiladigan asarlar ro‘yxati:
 O‘zbekiston Respublikasi Madaniyat vazirligi tomonidan Qoraqalpog‘iston Respublikasi Madaniyat vazirligi, viloyatlar madaniyat boshqarmalari hamda Toshkent shahar madaniyat bosh boshqarmasiga besh kun muddatda;
 Qoraqalpog‘iston Respublikasi Madaniyat vazirligi, viloyatlar madaniyat boshqarmalari hamda Toshkent shahar madaniyat bosh boshqarmasi tomonidan ijro dasturi va tanlovda ijro etiladigan asarlar ro‘yxati kelib tushgandan keyin uch kun muddatda bolalar musiqa va san’at maktablar, ixtisoslashtirilgan san’at va madaniyat maktablar, maktab-internatlar, musiqa va san’at kollejlari, oliy ta’lim tashkilotlar, badiiy va ijodiy jamoalarga yetkaziladi. 
 5. Tanlov dasturi tasdiqlangandan so‘ng unga o‘zgartirish va qo‘shimchalar kiritilishi mumkin.
 6. Tanlov 2022-yildan boshlab har yili bir marta aprel oyida Alisher Navoiy nomidagi O‘zbekiston davlat akademik katta teatri va O‘zbekiston davlat xoreografiya akademiyasida o‘tkaziladi.
 7. Tanlovni o‘tkazishning aniq sanasi va muddati O‘zbekiston Respublikasi Madaniyat vazirligi tomonidan belgilanadi hamda ushbu tanlovlar boshlanishidan uch oy oldin ommaviy axborot vositalarida e’lon qilinadi.
 8. O‘zbekiston Respublikasi Madaniyat vazirligi, Alisher Navoiy nomidagi O‘zbekiston davlat akademik katta teatri hamda O‘zbekiston davlat xoreografiya akademiyasi tanlovni tashkil etish va o‘tkazish bo‘yicha mas’ul hisoblanadi.
 9. Tanlovda bolalar musiqa va san’at maktablari o‘qituvchilari, ixtisoslashtirilgan san’at va madaniyat maktablari, maktab internatlari, musiqa va san’at kollejlari, oliy ta’lim tashkilotlarining talabalari, o‘qituvchilari, badiiy va ijodiy jamoalarning ijrochilari ishtirok etishi mumkin.
 10. Tanlovda 15 yoshdan 25 yoshgacha bo‘lgan ijodkorlar ishtirok etishlari mumkin.
 11. Tanlovda ishtirok etishni istagan ijrochilar tanlov boshlanishidan o‘ttiz kun oldin Alisher Navoiy nomidagi O‘zbekiston davlat akademik katta teatriga quyidagi hujjatlarni taqdim etishlari lozim:
 tanlovda ishtirok etish uchun ma’lumotnoma (rezyume);
 tanlovda ishtirok etish uchun ijro dasturi.
 12. Har yili 20-fevraldan kech taqdim etiladigan hujjatlar qabul qilinmaydi.
 13. Ishtirokchilarning tanlov davomida asarlarni ijro etish navbati belgilangan tartibda qur’a tashlash orqali aniqlanadi va ushbu tartib tanlov yakuniga qadar saqlab qolinadi. 
 14. Tanlovni o‘tkazish bo‘yicha O‘zbekiston Respublikasi madaniyat vazirining buyrug‘i bilan madaniyat va san’at sohasidagi 5 — 7 nafar yetakchi mutaxassislardan iborat hakamlar hay’ati tarkibi hamda uning ish tartibi tasdiqlanadi.
 15. Tanlov saralash va yakuniy (final) bosqichdan iborat bo‘ladi.
 Tanlov ishtirokchilari quyidagi mezonlarga asosan baholanadi:
 ijro mahorati;
 professional tayyorgarligi;
 repertuar saviyasi;
 sahna madaniyati va artistik mahorati.
 16. Tanlovning bosqichlarida ishtirokchilarning ijro mahorati hakamlar hay’atining har bir a’zosi tomonidan alohida tarzda 100 ballik tizim bo‘yicha baholanadi.
 17. Tanlovning saralash bosqichida umumiy ball natijalariga ko‘ra eng yuqori ball to‘plagan ishtirokchilarning 40 foizi hakamlar hay’ati qaroriga asosan tanlovning yakuniy bosqichiga o‘tkaziladi. 
 18. Hakamlar hay’ati tomonidan ishtirokchilarga qo‘yilgan ballar teng bo‘lib qolganda, hakamlar hay’ati raisining ovozi hal qiluvchi hisoblanadi.
 19. Tanlovda eng ko‘p umumiy ball to‘plagan ishtirokchilar orasidan hakamlar hay’ati qaroriga asosan tanlovning 1, 2, 3-o‘rin sovrindorlari aniqlanadi. 
 Hakamlar hay’ati tomonidan tanlov ishtirokchilarning natijalari teng kelib qolgan taqdirda 1, 2 va 3-o‘rinlar uchun belgilangan pul mukofotlari ishtirokchilar o‘rtasida bo‘linishi mumkin.
 20. Ishtirokchilarni baholashda hakamlar hay’ati mustaqildir.
 21. Tanlovning yakuniy natijalari hakamlar hay’atining qarori bilan rasmiylashtiriladi.
 22. Ishtirokchilar hakamlar hay’ati qarori yuzasidan tanlovning har bir bosqichi yakuni bo‘yicha bir kun muddatda hakamlar hay’ati raisi nomiga apellatsiya shikoyati (ariza) berishlari mumkin. Apellatsiya shikoyati belgilangan tartibda ro‘yxatga olinadi, bir kun muddatda ko‘rib chiqilib, bayonnoma bilan rasmiylashtiriladi va o‘sha kunning o‘zida e’lon qilinadi.
 23. Tanlov g‘oliblari diplom, statuetka va quyidagi miqdorlarda pul mukofotlari bilan taqdirlanadi: 
 1-o‘rin — bazaviy hisoblash miqdorining 40 barobari miqdorida;
 2-o‘rin — bazaviy hisoblash miqdorining 30 barobari miqdorida;
 3-o‘rin — bazaviy hisoblash miqdorining 20 barobari miqdorida.
 24. Tanlov g‘oliblari bo‘lgan o‘quvchi va talabalarning o‘qituvchilari maxsus diplom hamda esdalik sovg‘alari bilan taqdirlanadi. 
 25. Tanlovning yakuniy bosqichi ishtirokchilariga “Yosh balet ijrochilari” respublika ko‘rik-tanlovi ishtirokchisi diplomi beriladi.
 26. Tanlovning 1-o‘rin g‘olibi mos ta’lim yo‘nalishlari bo‘yicha tegishli davlat oliy ta’lim muassasalarining bakalavriat qabul kvotasiga qo‘shimcha davlat granti asosida o‘qishga qabul qilinadi.
 Ushbu bandning birinchi xatboshisi oliy ta’lim muassasalarining talabalari va o‘qituvchilariga nisbatan tatbiq etilmaydi.
 27. Tanlovni tashkil etish va o‘tkazish bilan bog‘liq xarajatlar quyidagi manbalar hisobidan amalga oshiriladi:
 Alisher Navoiy nomidagi O‘zbekiston davlat akademik katta teatrining Vasiylik kengashi tomonidan ajratiladigan homiylik xayriyalari; 
 metsenatlik ko‘magi;
 qonunchilik hujjatlari bilan taqiqlanmagan boshqa manbalar.
 28. Tanlov ishtirokchilarining tanlov o‘tkazilishi belgilangan hududga kelib-ketish, mehmonxona va ovqatlanish xarajatlari ularni tanlovda ishtirok etish uchun o‘z mablag‘lari yoki yuborayotgan tashkilotning mablag‘lari yoxud jismoniy va yuridik shaxslarning homiylik xayriyalari hisobidan qoplanadi.
 29. Tanlovni o‘tkazish jarayonlari bo‘yicha kelib chiqadigan nizolar qonunchilik hujjatlarida belgilangan tartibda hal etiladi.
 1. Ushbu Nizom “Dirijyor, rejissor va baletmeysterlar” respublika ko‘rik-tanlovini (keyingi o‘rinlarda — tanlov) o‘tkazish tartibini belgilaydi.
 2. Tanlov quyidagilarni nazarda tutgan holda o‘tkaziladi:
 opera va balet san’atini yanada yuksaltirish, dirijyor, rejissor va baletmeysterlarni kashf etish;
 dirijyor, rejissor va baletmeysterlarning mahorati, iste’dodi va qobiliyatini namoyon etish, ularning ijrochilik ko‘nikmalarini yanada rivojlantirish;
 dirijyor, rejissor va baletmeysterlarni yuksak darajaga ko‘tarish, milliy san’atimizni dunyo sahnalariga olib chiqish, iqtidorli yoshlarni rag‘batlantirish hamda ularning ijodini keng targ‘ib qilish;
 dirijyor, rejissor va baletmeysterlarning ijro imkoniyatlarini oshirish va ularning o‘ziga xos xususiyatlari bilan ommani tanishtirish.
 3. Tanlov ijro dasturi va ijro etiladigan asarlar asosida o‘tkaziladi.
 4. Tanlovning ijro dasturi va tanlovda ijro etiladigan asarlar ro‘yxati O‘zbekiston Respublikasi Madaniyat vazirligi tomonidan tanlov boshlanishidan kamida uch oy oldin tasdiqlanadi.
 Tasdiqlangan ijro dasturi va tanlovda ijro etiladigan asarlar ro‘yxati:
 O‘zbekiston Respublikasi Madaniyat vazirligi tomonidan Qoraqalpog‘iston Respublikasi Madaniyat vazirligi, viloyatlar madaniyat boshqarmalari hamda Toshkent shahar madaniyat bosh boshqarmasiga besh kun muddatda;
 Qoraqalpog‘iston Respublikasi Madaniyat vazirligi, viloyatlar madaniyat boshqarmalari hamda Toshkent shahar madaniyat bosh boshqarmasi tomonidan ijro dasturi va tanlovda ijro etiladigan asarlar ro‘yxati kelib tushgandan keyin uch kun muddatda bolalar musiqa va san’at maktablar, ixtisoslashtirilgan san’at va madaniyat maktablar, maktab-internatlar, musiqa va san’at kollejlari, oliy ta’lim tashkilotlar, badiiy va ijodiy jamoalarga yetkaziladi. 
 5. Tanlov dasturi tasdiqlangandan so‘ng unga o‘zgartirish va qo‘shimchalar kiritishga yo‘l qo‘yilmaydi.
 6. Tanlov 2022-yildan boshlab har yili bir marta iyun oyida Alisher Navoiy nomidagi O‘zbekiston davlat akademik katta teatrida o‘tkaziladi.
 7. Tanlovni o‘tkazishning aniq sanasi va muddati O‘zbekiston Respublikasi Madaniyat vazirligi tomonidan belgilanadi hamda ushbu tanlov boshlanishidan uch oy oldin ishchi guruh tomonidan ommaviy axborot vositalarida e’lon qilinadi.
 8. O‘zbekiston Respublikasi Madaniyat vazirligi, Alisher Navoiy nomidagi O‘zbekiston davlat akademik katta teatri, O‘zbekiston davlat konservatoriyasi, O‘zbekiston davlat xoreografiya akademiyasi tanlovni tashkil etish va o‘tkazish bo‘yicha mas’ul hisoblanadi. 
 9. Tanlovda bolalar musiqa va san’at maktablari o‘qituvchilari, ixtisoslashtirilgan san’at va madaniyat maktablari, maktab internatlari, musiqa va san’at kollejlari, oliy ta’lim tashkilotlarining talabalari, o‘qituvchilari, badiiy va ijodiy jamoalarning ijrochilari ishtirok etishi mumkin.
 10. Tanlov ishtirokchilarining yoshi O‘zbekiston Respublikasi Madaniyat vazirligi tomonidan belgilanadi.
 11. Tanlovda ishtirok etishni istagan ijrochilar tanlov boshlanishidan o‘ttiz kun oldin Alisher Navoiy nomidagi O‘zbekiston davlat akademik katta teatriga quyidagi hujjatlarni taqdim etishlari lozim:
 tanlovda ishtirok etish uchun ma’lumotnoma (rezyume);
 tanlovda ishtirok etish uchun ijro dasturi.
 12. Har yili belgilangan sanadan kech taqdim etiladigan hujjatlar qabul qilinmaydi.
 13. Ishtirokchilarning tanlov davomida asarlarni ijro etish navbati belgilangan tartibda qur’a tashlash orqali aniqlanadi va ushbu tartib tanlov yakuniga qadar saqlab qolinadi. 
 14. Asarlar yoddan ijro etiladi hamda namoyish etiladi.
 15. Tanlov quyidagi 3 ta yo‘nalish (nominatsiya) bo‘yicha o‘tkaziladi:
 dirijyorlik yo‘nalishi;
 rejissorlik yo‘nalishi;
 baletmeysterlik yo‘nalishi.
 16. Tanlovni o‘tkazish bo‘yicha O‘zbekiston Respublikasi madaniyat vazirining buyrug‘i bilan madaniyat va san’at sohasidagi 7 — 9 nafar yetakchi mutaxassislardan iborat hakamlar hay’ati tarkibi hamda uning ish tartibi tasdiqlanadi.
 17. Tanlov saralash va yakuniy bosqichdan iborat bo‘ladi.
 Tanlov ishtirokchilari quyidagi mezonlarga asosan baholanadi:
 professional tayyorgarligi;
 repertuar saviyasi;
 badiiy did bilan yondashuvi;
 sahna madaniyati va artistik mahorati.
 18. Tanlovning bosqichlarida ishtirokchilarning mahoratlari hakamlar hay’atining har bir a’zosi tomonidan alohida tarzda 100 ballik tizim bo‘yicha baholanadi.
 19. Tanlovning saralash bosqichida umumiy ball natijalariga ko‘ra eng yuqori ball to‘plagan ishtirokchilarning 40 foizi hakamlar hay’ati qaroriga asosan tanlovning yakuniy bosqichiga o‘tkaziladi. 
 20. Tanlovning yakuniy bosqichida asarlar orkestr jo‘rligida ijro etiladi.
 21. Hakamlar hay’ati tomonidan ishtirokchilarga qo‘yilgan ballar teng bo‘lib qolganda, hakamlar hay’ati raisining ovozi hal qiluvchi hisoblanadi.
 22. Tanlovda eng ko‘p umumiy ball to‘plagan ishtirokchilar orasidan hakamlar hay’ati qaroriga asosan har bir yo‘nalish (nominatsiya) bo‘yicha tanlovning 1, 2, 3-o‘rin sohibi aniqlanadi.
 Hakamlar hay’ati tomonidan tanlov ishtirokchilarning natijalari har bir yo‘nalish (nominatsiya) bo‘yicha teng kelib qolgan taqdirda 1, 2 va 3-o‘rinlar uchun belgilangan pul mukofotlari ishtirokchilar o‘rtasida bo‘linishi mumkin.
 23. Ishtirokchilarni baholashda hakamlar hay’ati mustaqildir.
 24. Tanlovning yakuniy natijalari hakamlar hay’atining qarori bilan rasmiylashtiriladi.
 25. Ishtirokchilar hakamlar hay’ati qarori yuzasidan tanlovning har bir bosqichi yakuni bo‘yicha bir kun muddatda hakamlar hay’ati raisi nomiga apellatsiya shikoyati (ariza) berishlari mumkin. Apellatsiya shikoyati belgilangan tartibda ro‘yxatga olinadi, bir kun muddatda ko‘rib chiqilib, bayonnoma bilan rasmiylashtiriladi va o‘sha kunning o‘zida e’lon qilinadi.
 26. Tanlov g‘oliblari har bir yo‘nalish bo‘yicha diplom, statuetka va quyidagi miqdorlarda pul mukofotlari bilan taqdirlanadi: 
 1-o‘rin — bazaviy hisoblash miqdorining 40 barobari miqdorida;
 2-o‘rin — bazaviy hisoblash miqdorining 30 barobari miqdorida;
 3-o‘rin — bazaviy hisoblash miqdorining 20 barobari miqdorida.
 27. Tanlov g‘oliblari bo‘lgan o‘quvchi va talabalarning o‘qituvchilari maxsus diplom hamda esdalik sovg‘alari bilan taqdirlanadi. 
 28. Tanlovning yakuniy bosqichi ishtirokchilariga “Dirijyor, rejissor va baletmeysterlar” respublika ko‘rik-tanlovi ishtirokchisi diplomi beriladi.
 29. Tanlovning 1-o‘rin g‘olibi mos ta’lim yo‘nalishlari bo‘yicha tegishli davlat oliy ta’lim muassasalarining bakalavriat qabul kvotasiga qo‘shimcha davlat granti asosida o‘qishga qabul qilinadi.
 Ushbu bandning birinchi xatboshisi oliy ta’lim muassasalarining talabalari va o‘qituvchilariga nisbatan tatbiq etilmaydi.
 30. Tanlovni tashkil etish va o‘tkazish bilan bog‘liq xarajatlar quyidagi manbalar hisobidan amalga oshiriladi:
 Alisher Navoiy nomidagi O‘zbekiston davlat akademik katta teatrining Vasiylik kengashi tomonidan ajratiladigan homiylik xayriyalari; 
 metsenatlik ko‘magi;
 qonunchilik hujjatlari bilan taqiqlanmagan boshqa manbalar.
 31. Tanlov ishtirokchilarining tanlov o‘tkazilishi belgilangan hududga kelib-ketish, mehmonxona va ovqatlanish xarajatlari ularni tanlovda ishtirok etish uchun o‘z mablag‘lari yoki yuborayotgan tashkilotning mablag‘lari yoxud jismoniy va yuridik shaxslarning homiylik xayriyalari hisobidan qoplanadi.
 32. Tanlovni o‘tkazish jarayonlari bo‘yicha kelib chiqadigan nizolar qonunchilik hujjatlarida belgilangan tartibda hal etiladi.